|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 14.10.2024** |  |  |
|  |  |  |

**Παρασκευή και Σάββατο οι «Ημέρες Καριέρας» της ΔΥΠΑ**

**Η μεγαλύτερη εκδήλωση εύρεσης εργασίας στην Αθήνα**

Την Παρασκευή και το Σάββατο, 18 - 19 Οκτωβρίου, εκπρόσωποι 190 επιχειρήσεων θα βρίσκονται στην εκδήλωση «Ημέρες Καριέρας» που διοργανώνει η Δημόσια Υπηρεσία Απασχόλησης (ΔΥΠΑ) στην Αθήνα, αναζητώντας ανθρώπινο δυναμικό για περισσότερες από 6.000 θέσεις εργασίας.

Η είσοδος στην εκδήλωση, που θα πραγματοποιηθεί στο Εκθεσιακό Κέντρο Περιστερίου (Δωδεκανήσου 106, Περιστέρι 121 34), από τις 10:00 έως τις 18:00, είναι δωρεάν για όλους και η δήλωση ενδιαφέροντος συμμετοχής βρίσκεται στην ηλεκτρονική διεύθυνση:

<https://www.eventora.com/el/Events/imera-karieras-dypa-Athina-okt2024>

Οι αναζητούντες εργασία που θα προσέλθουν θα έχουν τη δυνατότητα να συνομιλήσουν απευθείας, χωρίς προκαθορισμένο ραντεβού, με στελέχη επιχειρήσεων που αναζητούν προσωπικό, να εντοπίσουν τις πιο περιζήτητες ειδικότητες και να δώσουν το βιογραφικό τους σε όσες από τις επιχειρήσεις τους ενδιαφέρουν.

Οι «Ημέρες Καριέρας» της Αθήνας δίνουν, επίσης, τη δυνατότητα στις εκατοντάδες επιχειρήσεις που συμμετέχουν, να υλοποιήσουν επιτόπιες αρχικές συνεντεύξεις εργασίας και να συγκεντρώσουν σημαντικό αριθμό βιογραφικών, ώστε να καλύψουν τις αυξημένες ανάγκες τους σε ανθρώπινο δυναμικό.

Επισημαίνεται ότι, επειδή οι αναζητούντες εργασία θα έχουν τη δυνατότητα να δώσουν επιτόπου πολλές συνεντεύξεις εργασίας, θα πρέπει να φροντίσουν ώστε να έχουν μαζί τους αρκετά αντίγραφα του βιογραφικού τους σημειώματος.

Η λίστα με τις θέσεις εργασίας, τις ειδικότητες και τις επιχειρήσεις, βρίσκεται αναρτημένη στον ιστότοπο της ΔΥΠΑ, στην ηλεκτρονική διεύθυνση:

[https://www.dypa.gov.gr/imera-karieras-athina-eidikotites](https://www.dypa.gov.gr/33i-hmera-karieras-dypa-trikala-13-aprilioy-2024?tab=eidikotites-kai-epikheiriseis&tab2=&tab3)=

Καθ’ όλη τη διάρκεια του διημέρου, στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) θα παρέχουν πληροφορίες για τις δράσεις και τα προγράμματα της ΔΥΠΑ σε ειδικό χώρο (info corner).

Όλες οι πληροφορίες σχετικά με τις δράσεις της ΔΥΠΑ: [www.dypa.gov.gr](http://www.dypa.gov.gr/)